
            jegyző
Tisztelt Képviselő-testület!
A Versenyképes Járások Program keretében az egyik projektcélként a Fő úton (a 83106 számú állami közúton), a templom és iskola megközelíthetőségének javítása céljából „okos zebra” létesítését jelöltük meg (5 km + 700-800 m szelvény között, a meglévő járda szakaszok között). 

Ennek ismeretében megkezdtük az előzetes egyeztetéseket, mely alapján megállapításra került, hogy a Magyar Közút Nonprofit Zrt. az Útügyi Műszaki Szabályozási Bizottság 46/2022 (IV.13.) ÚB határozata – „Zebraminimum” – alapján az okoszebra kiegészítő elemet állami közút esetén kizárólag a kijelölt, engedély alapján megvalósított gyalogátkelőhöz kapcsolódóan engedélyezi. 

Borzavár területén ezen szakaszhoz közel nincsen gyalogátkelő, így annak érdekében, hogy a VJP 1.0 projekt ezen elemét meg tudjuk valósítani, szükség van egy gyalogátkelő létesítésére. A hatályos szabályozás szerint ez egyrészt engedélyhez kötött, másrészt pedig kiemelt előírás, hogy kanyartól legalább 50 m távolságban lehet elhelyezni, valamint megfelelő, kiemelt megvilágítás is szükséges, továbbá gyalogos megközelítésre alkalmas járda biztosítása is. 
Ennek megfelelően a tervezett helyszín nagyjából az 5 km + 735 m szelvény közelében, a Fő út 124. szám előtt, az alábbi lámpaoszlop közelében lehetséges:

Ebben az esetben viszont mind az északi (páros házszámú), mind pedig a déli oldalon járda kialakítása is szükséges. Ennek költsége jelentősen meghaladja a VJP 1.0 projekt kereteit, így további forrás bevonása szükséges.

Borzavár község jogosult a HungaroControl Zrt. „Társadalmi felelősségvállalás” program forrásainak megpályázására, így jelen fejlesztéshez tervezetten erre nyújtanánk be pályázatot.

Pályázati kiírásuk szerint a támogatási kérelem célja lehet a helyi közösség életkörülményeinek javítása, környezetvédelem.

Javasolom, hogy nyújtsunk be támogatási kérelmet az alábbi fő célok szerint:

· kérelem tárgya: Borzavár, Fő út, templom és iskola környezetében gyalogátkelő létesítése

· célcsoport: település lakossága, túrázók 

· igényelt összeg: 4 000 000 Ft – 5 000 000 Ft (ebben a formában lehetséges a kérelem felületen megjelölni)
Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

Borzavár, 2025. december 1. 
	
	Skobrák Viktória

	
	polgármester


Határozati javaslat
Borzavár Községi Önkormányzat Képviselő-testületének
…/2025.(...) határozata
pályázat benyújtása tárgyában

Borzavár Községi Önkormányzat Képviselő-testülete úgy dönt, hogy támogatási kérelmet nyújt be a HungaroControl Zrt. társadalmi felelősségvállalási programjára, az alábbiak szerinti tartalommal:
	A projekt címe:
	Gyalogátkelő létesítése Borzavár, Fő úton 

	Célcsoport
	település lakossága, túrázók 

 

	Igényelt pénzösszeg:
	4 000 000 Ft – 5 000 000 Ft


Felelős: 
Skobrák Viktória polgármester

Határidő: 
 2025. december 5.
